
Г Р А Д    Л Е С К О В А Ц
ГРАДСКА УПРАВА ГРАДА ЛЕСКОВЦА 
ОДЕЉЕЊЕ ЗА УРБАНИЗАМ
            У складу са чланом  45a. Закона о планирању и изградњи („Службени гласник РС“, бр. 72/2009, 81/2009 - исп., 64/2010 - одлука УС, 24/2011, 121/2012, 42/2013- одлука УС, 50/2013 - одлука УС, 98/2013 - одлука УС, 132/2014 и 145/2014, 83/2018, 31/2019, 37/2019 - др. Закон, 9/2020, 52/2021, 62/23 и 91/25) 
О  Г  Л  А  Ш  А В  А
РАНИ  ЈАВНИ  УВИД  
ПОВОДОМ ИЗРАДЕ 
ПРВЕ ИЗМЕНЕ И ДОПУНЕ ПЛАНА ГЕНЕРАЛНЕ РЕГУЛАЦИЈЕ 
ХУМАНИХ ГРОБАЉА НА ПРОСТОРУ ГУП-А ЛЕСКОВЦА, 

ЗА УРБАНИСТИЧКЕ ЦЕЛИНЕ СВЕТОИЛИЈСКО ГРОБЉЕ 

И ГРОБЉЕ У БРАТМИЛОВЦУ
        Одлука о изради Прве измене и допуне Плана генералне регулације хуманих гробаља на простору ГУП-а Лесковца, за урбанистичке целине Светоилијско гробље и гробље у Братмиловцу, објављена је у "Службеном гласнику града Лесковца", бр. 19/25.                    
        Решење о приступању изради Стратешке процене утицаја на животну средину за Прве измене и допуне Плана генералне регулације хуманих гробаља на простору ГУП-а Лесковца, за урбанистичке целине Светоилијско гробље и гробље у Братмиловцу, објављено је у Службеном гласнику града Лесковца брoj 12/25.  
         Градска управа града Лесковца, Одељење за урбанизам организује рани јавни увид у циљу упознавања јавности са општим циљевима и сврхом израде плана, могућим решењима за развој просторне целине, могућим решењима за урбану обнову, као и ефектима планирања.
       Рани јавни увид одржаће се  у просторијама Одељења за урбанизам Градске управе града Лесковца, зграда Дом привреде – VI спрат (у холу), у трајању од 15 дана, почев од 05. МАЈА  2026. године до 20. МАЈА 2026. године, у  времену од 8 до 14 сати сваког радног дана.

        Обавештавају се и позивају  сви органи, организације, јавна предузећа који су овлашћени да утврђују услове за заштиту и уређење простора и изградњу објеката, да дају мишљење у погледу услова и неопходног обима и степена процене утицаја на животну средину. Заинтересована физичка и правна лица могу доставити примедбе и сугестије у писаној форми у току трајања раног јавног увида, закључно са 20.05.2026. године Одељењу за урбанизам Градске управе града Лесковца преко градског Услужног центра или путем поште. 
        Примедбе и сугестије правних и физичких лица које евидентира носилац израде Планског документа могу утицати на планска решења.
        Након завршеног раног јавног увида биће организована стручна расправа уз присуство чланова Комисије за Планове и свих осталих релевантних субјеката.

        О обављању раног јавног увида стара се Одељење за урбанизам Градске управе града Лесковца.

